Radovan Lukavský

Profesor Radovan Lukavský (* 1. november 1919, Praha† 10. marec 2008, Praha) bol známy český herec, divadelný pedagóg a recitátor. Stvárnil stovky divadelných, filmových, televíznych rolí aj rozhlasových rolí, jeho vycibrený a kultivovaný hlas z neho robil jedného z najlepších a najznámejších českých rozprávačov a recitátorov poézie.

Okrem početných rozhlasových aj televíznych recitácií nahovoril 17 biblických príbehov v projekte Bible pro malé i velké.

Za svojho dlhoročného pôsobenia v Národnom divadle stvárnil desiatky veľkých rolí, z ktorých najvýznamnejšie sú Hamlet a Tomáš Becket.

Ako vysokoškolský pedagóg na Akadémii múzických umení vychoval na desiatky skvelých hercov a je autorom dvoch kníh o herectve.

Za komunistického režimu musel ako kresťan a nestraník čeliť obmedzovaniu svojej hereckej a pedagogickej činnosti - z kádrových dôvodov musel prestať učiť na DAMU, a keď odmietol predniesť prejav, v ktorom by ľutoval svojich postojov v 60. rokoch, bolo mu na dlhú dobu znemožnené vystupovať v televízii.

Život 

Narodil sa v Prahe v pomerne chudobnej rodine. Jeho otec bol stolársky majster Rudolf Lukavský, ktorý pochádzal zo Stodu u Plzne, matkou bývalá slúžka a ochotnícka herečka Marie Lukavská, rodená Čačalová, ktorá pochádzala z Bystřice pod Hostýnem.

Jeho matka bola hlboko veriaca katolíčka, ktorá svojho syna od útleho detstva vodila do kostola. Radovanovi sa v kostole páčilo a rád chodil miništrovať a pomáhať pri záhradných prácach do blízkeho kláštora anglických panien. Jedna z tamojších sestier, mater Stránská, s ktorou si často rozprával pri práci na záhrade, hrala zrejme rozhodujúcu úlohu v tom, že sa rozhodol stať sa kňazom.

Študoval na jezuitmi riadenom Arcibiskupskom gymnáziu v Prahe-Bubenči, ktoré opustil po 5 rokoch po tom, čo dostal consilium abeundi (prekl. rada odísť) pre rastúci dlh (rodičia neboli schopní platiť za internát). Dokončil na reálnom gymnáziu v Českom Brode, kde zmaturoval v roku 1938. Nastúpil k štúdiu češtiny a francúzštiny na Filozofickej fakulte Karlovej univerzity v Prahe, po zatvorení vysokých škôl pracoval na železnici ako telegrafista. 

V roku 1941 začal študovať na pražskom konzervatóriu a v roku 1942 nastúpil spolu s ďalším poslucháčom konzervatória Jaromírom Pleskotom krátko do divadla Větrník Josefa Šmídu. Už v druhom ročníku štúdia však bol nútene nasadený v Nemecku na prácu vo vojnovom priemysle. V roku 1944 bol vyreklamovaný a nastúpil angažmán v Divadle Vlasty Buriana. Po uzavretí divadiel pracoval ako robotník v Prahe. Po roku 1945 sa vrátil k štúdiu na Karlovej univerzite aj na konzervatóriu a v rokoch 1946 (Pražské konzervatórium) a 1947 (FF UK) obe školy úspešne absolvoval.

V roku 1946 bol angažovaný Jiřím Frejkom do Divadla na Vinohradoch. Odtiaľ v roku 1950 prešiel do Mestských divadiel pražských, od roku 1957 sa stal členom súboru činohry Národného divadla v Prahe.

Jeho pedagogická činnosť bola spojená s Pražským konzervatóriom, kde sa stal už v roku 1945 asistentom Jiřího Plachého na dramatickom oddelení a kam sa vrátil znova po roku 1975, ale predovšetkým s akadémiou múzických umení, kde od roku 1947 učil na katedre herectva Divadelnej fakulty Akadémie múzických umení a od roku 1950 aj na FAMU, kde sa stal v roku 1995 profesorom. Napísal dve knihy o herectve a mnoho odborných článkov.

Dielo 
Jeho najznámejšími divadelnými rolami boli Obchodník s deštěm, Hamlet alebo Tomáš Becket. Vo filme hral napríklad hlavnú úlohu v Kráľovi Šumavy, televíznym divákom zostáva v pamäti vďaka úlohe Václava Tháma v seriáli F. L. Věk a rade ďalších. Bol vynikajúcim recitátorom. Pôsobil aj ako rozprávač v seriáli Krajní meze alebo Cirkus Humberto a nahovoril 17 biblických príbehov (Bible pro malé i velké).
Zaslúžil sa o kultiváciu českej rodnej reči nielen svojim nezameniteľným prejavom, ale aj knihou: Kultura mluveného slova (Akademie múzických umění, Praha 2000). Podkladom tejto publikácie boli jeho prednášky na FAMU.

Herecká filmografia 
 2007 – Maharal – Tajemství talismanu (TV seriál)
 2006 – Maharal – Tajemství talismanu
 2005 – Hrubeš a Mareš jsou kamarádi do deště; Náves (TV seriál)
 2004 – Tři dámy s pistolí (TV film)
 2003 – Strážce duší (TV seriál)
 2000 – Smrt Hippodamie (divadelný záznam)
 1999 – Ortel (TV film); Pod prahem
 1998 – O pyšném panovníkovi (TV film)
 1997 – Červený kamínek (TV film); Četnické humoresky (TV seriál); O perlové panně; Tichá noc (TV film)
 1995 – Casa rosa, La (TV film); Den, kdy unesli papeže (TV film); Má je pomsta; Muž v pozadí (TV seriál); Rok na vsi (divadelný záznam)
 1994 – Marie Růžička (TV film); Návštěvní doba (divadelný záznam); Pšenice na dálnici (divadelný záznam;) Tři Alberti a slečna Matylda (TV film); V erbu lvice; Zapomenuté tváře (TV film)
 1992 – Náhrdelník (TV seriál); Noc pastýřů (TV film;) O dvou sestrách a noční květině (TV film;) Pravda a lež (TV film); Senso (TV film); Život a dílo skladatele Foltýna (TV film)
 1991 – Pohádka o touze (TV film); Requiem za W. A. Mozarta (TV film); Romeo a Julie (TV film); Šťastlivec Sulla (TV film)
 1990 – Chybná diagnóza (TV film); Přísahám a slibuji (TV seriál)
 1989 – Dobrodružství kriminalistiky (TV seriál); Putování po Blažených ostrovech (TV film)
 1988 – Cirkus Humberto (TV seriál); Dýmka míru; Lékaři (TV film); Motanice (TV film); Proces s vrahy Martynové (TV film); Tichý společník
 1987 – Můj kamarád tiká; O Háderunovi a víle Elóře (TV film); O houslích krále snů (TV film); Paví pírko (TV film),
 1986 – Můj hříšný muž; Povídka s dobrým koncem (TV film); Zlá krev (TV seriál)
 1985 – Gobseck (TV film); Matka (divadelný záznam), ...nebo být zabit; Skalpel, prosím; Synové a dcery Jakuba skláře (TV seriál); Tretí šarkan; Veronika
 1984 – Chytrá princezna (TV film); Příliš velká šance
 1983 – Moje srdcová sedma (TV seriál); Nuž, brány dokořán již otevřete...! (TV film); Putování Jana Amose; Tažní ptáci (TV film); Vzpurní svědkové (TV film); Záchvěv strachu
 1982 – Dlouhá bílá stopa (TV seriál); Jehla (TV film); O labuti (TV film); Schůzka se stíny
 1981 – Měsíční tónina (TV film); Opera ve vinici; O stříbrném a zlatém vajíčku (TV film); Proč se vraždí starší dámy (TV film); Tajemství ďáblovy kapsy; Zelená vlna
 1980 – Jak napálit advokáta; Romaneto; Signum laudis; Svítalo celou noc
 1979 – Ako listy jedného stromu (TV film); Dnes v jednom domě (TV seriál); Julek; Rukojmí v Bella Vista; Theodor Chindler – Die Geschichte einer deutschen Familie (TV seriál); Zadržitelný vzestup Arthura Uie (divadelný záznam)
 1978 – Sněhurka (TV film)
 1977 – Louis Pasteur (TV film); Paličova dcera (TV film); Pasiáns; Tichý Američan v Praze; Zlaté rybky
 1976 – Až bude padat hvězda (TV film); Dům Na poříčí; Chuť do života (študentský film); Malá mořská víla; O Mistru Hanušovi
 1975 – Akce v Istanbulu; Christoffel von Grimmelshausen abenteuerlicher Simplicissimus, Des (TV seriál); My z konce světa (TV seriál)
 1974 – Perseus; Poslední ples na rožnovské plovárně; 30 případů majora Zemana (TV seriál)
 1973 – Poklad krále Davida (TV film); Tvrdohlavý Lot (študentský film); Větrné moře
 1972 – Akce Bororo; Dvojník (študentský film); Elixíry ďábla; Kamenný kvítek (TV film); Podezření; Román lásky a cti (TV film), Zajíc přes cestu (študentský film); Zlatá svatba; Z pohádky do pohádky (TV film)
 1971 – Černý vlk; Kat nepočká (TV film); F. L. Věk (TV seriál); Lekce, Mrtvý princ (TV film), Tatínek na neděli; Touha Sherlocka Holmese
 1970 – Dlouhá bílá nit (TV film); Chvojka (TV film); Mata Hari (TV film); Návštěvy; Za ranních červánků (TV film); Zvláštní případ (TV film)
 1969 – Bellevue (TV film); Ezop; Případ pro začínajícího kata
 1968 – Dreyfusova aféra (TV seriál); Sňatky z rozumu (TV seriál)
 1967 – Dívka s třemi velbloudy; Drak se vrací; Lucerna (TV film); Těžká srdeční komplikace (TV film); Waterloo (TV film)
 1965 – Zvony pre bosých; 5 milionů svědků
 1964 – Antigona (TV film)
 1963 – Andere neben dir, Der (TV film); Ikarie XB 1; Pražské blues; Tři zlaté vlasy děda Vševěda
 1962 – Horoucí srdce; Malý Bobeš ve městě; Pevnost na Rýně; Zelené obzory
 1961 – Hrdinové okamžiku (TV seriál); Malý Bobeš; Muž z prvního století; Pouta
 1960 – Páté oddělení; Vyšší princip
 1959 – Král Šumavy; Návštěva (študentský film); Spálená křídla (divadelný záznam)
 1958 – Déšť padá shora (študentský film); Smrt v sedle
 1957 – Poučení (študentský film); Štěňata; Tam na konečné; V pátek ráno
 1956 – Dědeček automobil; Honzíkova cesta; Proti všem; Synové hor; Ztracenci
 1955 – Jan Žižka; Psohlavci; Punťa a čtyřlístek; Větrná hora
 1954 – Jan Hus; Na stříbrném zrcadle; Stříbrný vítr
 1953 – Tajemství krve
 1952 – Mladá léta; Nástup
 1951 – Akce B; Mikoláš Aleš; Milujeme
 1950 – Přiznání; Zocelení
 1949 – Němá barikáda; Pan Habětín odchází; Revoluční rok 1848; Výlet pana Broučka do zlatých časů
 1948 – Bílá tma; Dvaasedmdesátka
 1946 – Muži bez křídel; Nadlidé

Ocenenia 
V roku 1965 mu bol udelený titul zaslúžilý umelec a v roku 1974 ocenenie Zaslúžilý člen ND.

Z rúk prezidenta Václava Havla prevzal Medailu Za zásluhy, v roku 1995 získal Cenu Thálie za celoživotné majstrovstvo.

V roku 2000 dostal ocenenie - Medailu Josefa Hlávky.

Dňa 3. júna 2005 mu bol udelený čestný doktorát (doctor honoris causa) na Akadémii múzických umení v Prahe.

V júli 2008 bola v Prahe 5 - Košíře po ňom pomenovaná jedna pražská ulica.

Referencie

Iné projekty

Externé odkazy 
 Radovan Lukavský v databáze Národní knihovny ČR
 Radovan Lukavský v archíve Národného divadla
 
 
 Radovan Lukavský  v Kdo byl kdo v našich dějinách ve 20. století
 Filmový dokument "Návšteva u Radovana Lukavskeho" v archíve ČT
 Radovan Lukavský (Cyklus Českej televízie Příběhy slavných) - video on-line v archíve ČT

Zdroj 

Českí divadelní herci
Českí filmoví herci
Českí televízni herci
Českí dabingoví herci
Českí univerzitní profesori
Česko-slovenskí zaslúžilí umelci
Držitelia Ceny Thálie
Nositelia Medaily Za zásluhy (Česko)
Absolventi Karlovej univerzity
Osobnosti z Prahy